Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: A személyi jövedelemadóról szóló 1995. évi CXVII. törvény (Szja.) 7. § (1) bekezdés a) pontja kimondja, hogy a jövedelem kiszámításánál nem kell figyelembe venni a nyugdíjat, a nyugdíjban részesülõ magánszemélyt megilletõ baleseti járadékot, valamint azt a bevételt, amely e törvény 1. számú melléklete vagy más törvény elõírása alapján adómentes”.
Paragraph Index: 324

4. A gyermeki és a szülõi jogok érvényesülését veszélyeztetõ körülmények A gyermeki és szülõi jogok érvényesülésének nehézségeit ebben az évben is egy konkrét panaszügy alapján mutatjuk be. A beadvány szorosan kapcsolódik a roma gyerekek oktatási kudarcaihoz, az oktatási intézményekben tapasztalható nevelési-oktatási problémákhoz, az egyenlõ bánásmód követelményét sértõ eljárásokhoz. (Az oktatás területét érintõ panaszügyekkel külön fejezetben is foglalkozunk a beszámolóban.) A panaszos azért kérte a segítségünket, mert az egyik gyermekét állami gondozásba akarják venni. A cigány származású panaszos elmondta, hogy 11 gyermeke közül az érintett gyermek nagyon sokat hiányzott az iskolából. Egyrészt többször betegeskedett, másrészt nem szeret iskolába járni, mert ott a gyerekek és a tanárok is kiközösítik. Az ügy kivizsgálása érdekében megkerestük a jegyzõt, az általános iskola igazgatóját, valamint a családsegítõ és gyermekjóléti szolgálat vezetõjét. A rendelkezésünkre álló válaszlevelekbõl, dokumentumokból az derült ki, hogy a gyermekek ellátása jó, fejlettségük életkoruknak megfelelõ, táplálkozásukkal, ruházatukkal nincs probléma. A család hosszabb idõ óta küzd azonban nehézségekkel, elsõsorban a felsõ tagozatos, kamaszodó gyermekeik nevelésével, iskolába járatásával kapcsolatban. A Családsegítõ és Gyermekjóléti Szolgálat eddig négy esetben kezdeményezett védelembe vételi eljárást, három alkalommal az iskolai hiányzások miatt. Jelenleg két gyermek van védelembe véve, az egyik az, akit ki akarnak emelni a családból. A gyermek iskolai hiányzásának a száma olyan magas, hogy már nem lehetett osztályozni. Az iskola figyelmeztetõ levelet küldött a szülõknek, és hat alkalommal eljárást kezdeményezett a jegyzõnél. A Családsegítõ és Gyermekjóléti Szolgálat 2006 februárjában a gyermek védelembe vételének felülvizsgálati tárgyalásán szóban javasolta az ideiglenes hatályú elhelyezést, tekintettel a változatlanul magas iskolai hiányzásokra. A jegyzõ mint elsõ fokú gyámhatóság 2006. júliusában hozta meg az ideiglenes elhelyezésrõl szóló határozatát. Az indokolás szerint a védelembe vételi eljárás során a szülõk együttmûködtek, azonban a hiányzásokat nem tudták megakadályozni. A határozat végrehajtását rendõri segítség igénybevételével kétszer kísérelték meg, a kiskorút azonban egyszer sem találták otthon. A Családsegítõ és Gyermekjóléti Szolgálat és a család valós kapcsolatának minõsége nem állapítható meg az iratokból. Az általuk küldött dokumentáció is hiányos. Az iratokban nincs például arról szó, hogy milyen a családgondozó kapcsolata a problémás gyerekkel, illetve hogy milyen módszerekkel próbálták rávenni, motiválni a gyerekeket az iskolába járásra. Nem tudtuk megállapítani, hogy a felek között kialakult-e partneri kapcsolat, kölcsönös bizalom, elfogadás. A gyermeki jogokat is érintõ ombudsmani vizsgálatok során gyakorta tapasztaljuk, hogy a szolgálatok munkatársai „hatóságként” viszonyulnak az ügyfeleikhez, sokszor a gyermekek gondoskodásba vételével fenyegetve õket. Ebben az esetben is például a védelembe vételi tárgyaláson és ezek felülvizsgálatánál is mindig elhangzott a családgondozó szájából az ideiglenes hatályú elhelyezéssel való fenyegetõzés. Az iskola által megküldött dokumentációk alapján is megállapítható néhány hiányosság. Nem látogatták meg a családot. (Véleményünk szerint a személyes, közvetlen kapcsolat kialakításának elõfeltétele a gyermek otthonának felkeresése, a szülõ és a gyermek is egészen másképp reagál a felvetett konfliktusokra, a megoldandó problémákra, ha saját környezetében van.) Az iskola által megtett erõfeszítések közül is hiányolható a külsõ szakemberek bevonása, bár maguk is elismerik, hogy a probléma meghaladta az erejüket. Nem küldték el a gyermeket nevelési tanácsadóba, pedig egyértelmûen beilleszkedési zavarokkal, illetve tanulási problémákkal küszködik.

Source: https://magyarkozlony.hu/hivatalos-lapok/9e5c05577bb687f2de35a44752486927140957ca/dokumentumok/c40d4842ccc8f70c437bbd73c84a4535b81048a5/letoltes